услы́ши на́съ моля́щихся тебѣ̀, и явѝ млс̑ть твою̀ на лю́дехъ твои́хъ:молѝ сн҃а твоего̀ изба́витися на́мъ ѿ вся́кагѡ ѕла̀, и сохранѝ ѡби́тель на́шу, и вся́ку ѡби́тель, и гра́дъ и страну̀ вѣ́рныхъ, и лю́ди бл҃гоче́стнѡ прибѣга́ющыя и призыва́ющыя и́мя твоѐ ст҃о́е, ѿ вся́кія напа́сти, губи́тельства, гла́да, тру́са, пото́па, ѻгня̀, меча̀, наше́ствія иноплеме́нникѡвъ и междоусо́бныя бра́ни, ѿ вся́кія болѣ́зни и вся́кагѡ ѡбстоя́нія:да ни ра́нами, ни преще́ніемъ, ни мо́ромъ, ни вся́кимъ пра́веднымъ гнѣ́вомъ бж҃іимъ ума́лятся рабѝ твоѝ:но соблюда́й и сп҃са́й млс̑тію твое́ю, гпс̑жѐ, за ны̀ моля́щися, и поле́зное возду́ха бл҃горастворе́ніе ко вре́мени пло́днагѡ приноше́нія на́мъ да́руй:ѡблегчѝ, возста́ви и поми́луй, премлс̑тивая влд̑чце, бцд̑е препѣ́тая, во вся́кой бѣдѣ̀ и ну́ждѣ су́щыя